The Watchtower

**The Watchtower** (бел. *Вартавая вежа*) — часопіс Сведкаў Іеговы, які выходзіць з 1879 г. Поўная назва — «Вартавая вежа абвяшчае Царства Іеговы». Уваходзіць у лік самых распаўсюджаных перыядычных выданняў у свеце. Заснаваны Ч. Раселам пад назвай «Сіёнская вартавая вежа і веснік прысутнасці Хрыста». На цяперашні час выдаецца на 461 мовах. З 1931 г. большасць артыкулаў у гэтым часопісе друкуецца без пазначэння імя аўтара.

## Асноўныя змяненні на працягу гісторыі выдання 
* З 1931 г. на вокладцы часопіса перасталі выкарыстоўваць крыж.
* З 1990 г. выданне на рускай і многіх іншых мовах і арыгінальнае выданне на англійскай мове сталі выходзіць адначасова дзякуючы камп’ютарнай сістэме MEPS.
* З 2008 г. выданне раздзялілі на две катэгорыі: часопіс за 1-ы дзень месяца быў для шырокай аўдыторыі, а за 15-ы для матэрыялаў для вывучэння Сведкам Іеговы і іх прыхільнікам.
З 2013 г. выданне для шырокага кола чытачоў скарацілі з 32 старонак да 16. Выданне для вывучэння не змянілася ў аб’ёме.
* З 2016 г. часопіс для шырокай аўдыторыі пачаў выходзіць раз у 2 месяцы.
* З 2018 г. часопіс для шырокай аўдыторыі пачаў выходзіць раз у 4 месяцы і быць прысвечаны толькі адной тэме. З гэтага часу матэрыялы, якія раней публікаваліся ў часопісах Сведкаў Іеговы, паступова перанеслі ў раздзел «Серыі артыкулаў» на сайце jw.org.
* З 2022 г. выпуск часопіса для шырокай аўдыторыі стаў выходзіць раз на год, а выпуск для вывучэння працягвае выходзіць раз у месяц

### Аспекты веравучэнняў Сведкаў Іеговы, апублікваныя ў часопісе 
Большасць змяненняў у веравучэннях Сведкаў Іеговы, звычайна ўпершыню друкуюцца ў артыкулах для вывучэння на кожны тыдзень ў Вартавой вежы. Некаторыя найбольш вядомыя змяненні:
* 1880 г. Вучэнне аб завяршэнні часу язычнікаў у 1914 г.
* 1885 г. Асуджэнне тэорыі эвалюцыі, як супярэчнай вучэнням Бібліі.
* 1931 г. Назва Сведкі Іеговы.
* 1935 г. Вучэнне пра «вялікі натоўп» з 7 раздзела кнігі Адкрыццё, як пра людзей, якія застануцца жыць на зямлі пасля Суднага дня.
* 1939 г. Вучэнне пра палітычны нейтралітэт.
* 1945 г. Вучэнне пра недапушчальнасць гематрансфузіі з пазіцыі апостальскага вучэння кнігі Дзеянні Святых Апосталаў раздз. 15, сц. 29.
* 1952 г. Увядзенне практыкі выключэння з арганізацыі за амаральныя паводзіны.
* 1962 г. Удакладненне вучэння пра «вышэйшыя ўлады» з Рымлян 13 раздз, сц. 1.
* 1973 г. Забарона на ўжыванне тытуню.
* 2013 г. Удакладненне ў разуменне вучэнняў пра другі прыход Хрыста, вернага раба і прытчы пра авечак і казлоў.
* 2015 г. Вучэнне, што не ўсе падзеі, апісаныя ў Бібліі з’яўляюцца прарочымі правобразамі.
* 2020 г. Апублікавана тлумачэнне, чаму Царом Поўначы з кнігі Езекііля Сведкі Іеговы лічаць сучасную Расію.

## Цікавыя факты 
* Часам, матэрыял часопіса у некаторых краінах выходзіў у публікацыях пад іншай назвай. Звычайна гэта было звязана з забаронай «Вартавой вежы» ў той ці іншай краіне ў пэўны час. Так на румынскай мове ў канцы 1920-х гадоў часопіс «Вартавая вежа» выдаваўся пад назвамі «Жніво», «Святло Бібліі» і «Світанак», у той жа час на венгерскай пад назвамі «Хрысціянскі пілігрым», «Евангелле» і «Часопіс для тых, хто верыць у кроў Хрыста», а ў 1953—1975 гадах на французскай мове часопіс выдаваўся адзін раз у месяц на шасцідзесяці чатырох старонках пад назвай «Унутраны бюлетэнь».
* На рускай мове часопіс выдаваўся пад назвай «Башня стражи» (Вежа варты) і распаўсюджваўся ў СССР як самвыдат надрукаваны на пішучых машынках, міміёграфах і ў падпольных друкарнях. Пазней назва змянілася на цяперашнюю. Нярэдка беларускамоўныя савецкія крытыкі Сведкаў Іеговы захоўвалі рускую назву часопіса ў сваіх працах на беларускай мове.
* У 2010 г. Раскамнагляд у Расіі ануляваў дазвол на распаўсюджванне на тэрыторыі Расіі друкаванага выдання «Вартавая вежа». Пазней у 2012 г. рашенне Раскамнагляда пацвердзіў арбітражны суд. З таго часу да забароны дзейнасці рэлігійных аб’ядннанняў Сведкаў Іеговы ў Расіі ў 2017 г. матэрыялы Вартавой вежы друкаваліся ў якасці асобных брашур.
* У БССР часопіс распаўсюджваўся падпольна на рускай ці ўкраінскай мове. На беларускую мову афіцыйна перакладзены асобныя артыкулы з розных выпускаў «Вартавой вежы» і неафіцыйна яшчэ некаторыя.

## Гл. таксама 
* Awake!
* Юрыдычныя аб'яднанні Сведкаў Іеговы

## Спасылкі 
* Выданні часопіса за 1986—2023 гг. на рускай мове  
* Выданні часопіса за 1950—2023 гг. на англійскай мове
* Часопісы «Вартавая вежа» і «Прачніцеся!» на афіцыйным сайце выдавецтва (на рускай мове) // www.jw.org/ru
* The Watchtower—Published Since 1879 (дэманстрацыйны ролік па зменах дызайна вокладкі часопіса з 1879 г.) // www.jw.org/be
* Вартавая вежа // www.jw.org/be

Катэгорыя:Міжнародныя часопісы
Катэгорыя:Часопісы ЗША
Катэгорыя:Сведкі Іеговы
Катэгорыя:Друкаваныя выданні, якія ўзніклі ў 1879 годзе